ΓΡΑΠΤΗ ΕΡΩΤΗΣΗ E-2632/99

υποβολή: W.G. van Velzen (PPE-DE) προς την Επιτροπή

(12 Ιανουαρίου 2000)

Θέμα: Η μετάβαση του αλβανικού τομέα εναερίων μεταφορών στη νέα χιλιετία

Το θέμα της χιλιετηρίδας έχει ήδη αποτελέσει αντικείμενο πολλών εργασιών και ανησυχεί πολλούς ανθρώπους. Σήμερα, ενώπολείπονται λιγότερες από 30 ημέρες, δεν είναι βέβαιο ότι ολόκληρη η Ευρώπη έχει προετοιμασθεί για το πέρασμα αυτό.

Μέχρι τώρα, η Αλβανία δεν έχειποβάλει έκθεση στο Διεθνή Οργανισμό Πολιτικής Αεροπορίας, σχετικά με τη μετάβαση των αεροδρομίων της στη νέα χιλιετία. Είναι σαφές ότι, εκτός από τον ΔΟΠΑ, η Ευρωπαϊκή Ένωση έχει επίσης κάθε συμφέρον να απαιτεί διαφάνεια σχετικά με τη μετάβαση μιας γειτονικής χώρας (προς την Ελλάδα), της Αλβανίας, στη νέα χιλιετία.

Στις 24 Ιουλίου 1999, η Επιτροπή αναφέρθηκε σε διαπραγματεύσεις με την Αλβανία σχετικά με τα συναφή πολιτικά, θεσμικά και οικονομικά προβλήματα.

1. Αντιλαμβάνεται η Ευρωπαϊκή Επιτροπή τους κινδύνους που είναι δυνατόν να ενέχει για την Ευρωπαϊκή Ένωση η κατάσταση στην Αλβανία όσον αφορά το πρόβλημα της νέας χιλιετίας και της εναέριας κυκλοφορίας; Ποιοι είναι, κατά την άποψη της Επιτροπής, οι σημαντικότεροι κίνδυνοι;

2. Με ποιόν τρόπο πιστεύει η Επιτροπή ότι θα μπορέσει να περιορίσει τους κινδύνους που συνεπάγεται για τους πολίτες της ΕΕ ένα σύστημα εναέριας κυκλοφορίας μη προσαρμοσμένο στη νέα χιλιετία, στον άμεσο περίγυρο της Ευρωπαϊκής Ένωσης;

3. Τι ρόλο διαδραμάτισε το πρόβλημα της μετάβασης στη νέα χιλιετία, στο συμπέρασμα της Ευρωπαϊκής Επιτροπής (στις 24.11.1999), σύμφωνα με το οποίο είναι προς στιγμήν αδύνατον να διατυπωθεί επίσημη πρόταση για οδηγίες διαπραγμάτευσης σχετικά με τη σύναψη συμφωνίας με την Αλβανία για σταθεροποίηση και ένταξη;

4. Ποιες πρωτοβουλίες προτίθεται να αναλάβει η Επιτροπή προκειμένου να λάβει διευκρινίσεις σχετικά με τη μετάβαση των αλβανικών εναερίων μεταφορών στη νέα χιλιετία;

5. Είναι διατεθειμένη η Επιτροπή, στην περίπτωση που δεν λάβει εκ μέρους των αλβανικών αρχών ικανοποιητικές διευκρινίσεις επί του θέματος, να προειδοποιήσει το κοινό ώστε να μην χρησιμοποιήσει πτήσεις προς την Αλβανία, ούτε βεβαίως και τις αλβανικές αεροπορικές εταιρίες, κατά το πέρασμα στο νέο έτος;

6. Μπορεί η Επιτροπή να απαντήσει στα ως άνω ερωτήματα πριν από τις 31 Ιουλίου 1999, λαμβάνονταςπόψη τον ιδιάζοντα χαρακτήρα του θέματος;

Απάντηση του κ. Patten εξ ονόματος της Επιτροπής

(2 Φεβρουαρίου 2000)

Σκοπός της πρόσφατης έκθεσης(1) της Επιτροπής στην οποία αναφέρεται το Αξιότιμο Μέλος ήταν να αξιολογηθεί η σκοπιμότητα της διαπραγμάτευσης συμφωνίας σταθεροποίησης και σύνδεσης με την Αλβανία. Στο πλαίσιό της εντοπίστηκαν σημαντικές πολιτικές, θεσμικές και οικονομικές απαιτήσεις για επιτυχή συμμετοχή της Αλβανίας σε παρόμοια διαδικασία. Δεν εξετάστηκε το ειδικό θέμα του προβλήματος της νέας χιλιετίας σε σχέση με την Αλβανία.

Η Επιτροπή δεν έλαβε λεπτομερείς πληροφορίες από τις αλβανικές αρχές όσον αφορά την ετοιμότητά τους σχετικά με το πρόβλημα της νέας χιλιετίας. Ωστόσο, η προσγείωση και απογείωση από το αεροδρόμιο Ρίνας των Τιράνων πραγματοποιείται οπτικά (χωρίς τη χρήση οργάνων) και το σύστημα φωτισμού την νύκτα δεν λειτουργεί με σύστημα ηλεκτρονικώνπολογιστών. Στην παρούσα φάση πραγματοποιούνται πολύ λίγες πτήσεις από τα κοινοτικά αεροδρόμια στα Τίρανα και το αεροδρόμιο των Τιράνων είναι συνήθως κλειστό κατά τις νυκτερινές ώρες. Τα συστήματα ελέγχου είναι συμβατά δεδομένου ότι πρόκειται για εφαρμογή συστημάτων της Δυτικής Ευρώπης, με τη Swissair ως κύριο χρήστη. Ο εναέριος χώρος ελέγχεται από ένα σύστημα SITA (Socit international de tlcommunications arienne) και σύμφωνα με τηνπηρεσία Eurocontrol και άλλες έγκυρες πηγές δεν θεωρείται ότιπάρχει μείζον κίνδυνος στον εν λόγω χώρο.

(1) COM(1999)651 τελικό.